b"\n_START_ARTICLE_\nHeather Moyse\n_START_SECTION_\nBiografia\n_START_PARAGRAPH_\nVa n\xc3\xa9ixer el 23 de juliol de 1978 a la ciutat de Summerside, poblaci\xc3\xb3 a l'Illa del Pr\xc3\xadncep Eduard (Canad\xc3\xa0).\n_START_SECTION_\nCarrera esportiva\n_START_PARAGRAPH_\nVa participar, als 27 anys, als Jocs Ol\xc3\xadmpics d'hivern de 2006 realitzats a Tor\xc3\xad (It\xc3\xa0lia), on va finalitzar en quarta posici\xc3\xb3 en la prova de bobs a 2 fent parella amb Helen Upperton. En els Jocs Ol\xc3\xadmpics d'hivern de 2010 realitzats a Vancouver (Canad\xc3\xa0) va aconseguir guanyar la medalla d'or en la prova de bobs a 2 fent parella amb Kaillie Humphries, un metall que aconseguiren revalidar en els Jocs Ol\xc3\xadmpics d'hivern de 2014 realitzats a Sotxi (R\xc3\xbassia)._NEWLINE_Al llarg de la seva carrera ha guanyat dues medalles de bronze en el Campionat del M\xc3\xb3n de Bobsleigh. El 2006 particip\xc3\xa0 en el Campionat del M\xc3\xb3n de rugbi femen\xc3\xad formant part de l'equip canadenc, que finalitz\xc3\xa0 en quarta posici\xc3\xb3."